Obecné zastupiteľstvo v Zubrohlave (ďalej len „obecné zastupiteľstvo“) na základe ustanovenia
 § 11 ods. 4 písm. k) zákona SNR č. 369/1990 Zb. o obecnom zriadení v znení neskorších predpisov vydáva toto 

všeobecne záväzné nariadenie č. 2/2011

ZÁSADY ODMEŇOVANIA POSLANCOV
OBECNÉHO ZASTUPITEĽSTVA v ZUBROHLAVE

Čl. 1
Rozsah  platnosti
 
     (1)  Účelom týchto zásad je určiť pravidlá odmeňovania poslancov obecného zastupiteľstva v Zubrohlave (ďalej len „poslanec“) pri zohľadnení úloh a časovej náročnosti výkonu tejto funkcie.

     (2) Zásady odmeňovania poslancov Obecného zastupiteľstva v Zubrohlave upravujú poskytovanie odmien poslancov v súlade s požiadavkami zákona ( § 25 ods. 9 zákona
číslo 369/1990 Zb. v znení neskorších predpisov).

 
Čl. 2
Základné princípy odmeňovania

     (1) Odmeňovanie poslancov sa uskutočňuje diferencovanie podľa úloh a časovej náročnosti, pričom sa súčasne uplatňujú aj nasledovné kritériá: odbornosť, zložitosť, vyžadovaná zodpovednosť, dosiahnutá produktívnosť, dosiahnuté výsledky a ich kvalita, presnosť, včasnosť a úplnosť.  

     (2) Cieľom diferencovaného odmeňovania je vytvorenie motivačného prostredia, ktoré podporí plnenie úloh vyplývajúcich z poslaneckej funkcie. Odmeny musia byť primerané ekonomickej situácii obce a musia zodpovedať požiadavkám na riadne a hospodárne vynakladanie verejných prostriedkov.

Čl. 3
Odmeňovanie poslancov a členov komisií

     (1)  Za účasť na zasadnutiach obecného zastupiteľstva sú poslanci odmeňovaní nasledovne:
     (a) Poslancom obecného zastupiteľstva patrí za výkon funkcie odmena vo výške  0,5 % z výnosu daní z príjmov FO – MF SR.
    (b)  Poslancovi patrí odmena aj v prípade neúčastí na zasadnutí obecného zastupiteľstva
           v prípade, že poslanec sa nezúčastnil na rokovaní zastupiteľstva z dôvodu poverenia a
           plnenia úloh určených zastupiteľstvom, resp. starostom obce. 
    (c)  V prípade, že je z dôvodu nedostatočného počtu poslancov obecné zastupiteľstvo 
    	neuznášania schopné, patrí prítomnému poslancovi odmena len vo výške 20%    
            z odmeny.
   (d)   Podkladmi pre poskytnutie odmien poslancom na základe účasti na zasadnutiach    
           obecného zastupiteľstva sú prezenčné listiny obecného zastupiteľstva.
   (e)   Ak obecné zastupiteľstvo zriadilo odborné komisie, schválilo jej členov a tí aktívne         
           pracujú, patrí im odmena vo výške 0,3 % z výnosu daní z príjmov FO – MF SR.
           Odmena sa vyplatí za podmienok, že komisia bude riešiť konkrétne úlohy uložené
           obecným zastupiteľstvom alebo starostom obce.
           Výšku odmien členov a predsedov komisií stanovuje starosta obce.
   (f)    Poslancovi vykonávajúcemu funkciu zástupcu starostu obce, ktorý je, na základe
           písomného poverenia,  oprávnený vykonávať úkony a činnosti ustanovené starostom,
           patrí za vykonávanie týchto úloh paušálna odmena vo výške 25 EUR za každý mesiac. 

Čl. 4
Výplata odmien
 
1. Odmena bude vyplatená:

a) Ročne podľa Článku 3 bod 1 písmeno a - f
b) Odmeny sa vyplácajú bezhotovostne na účet poslanca alebo poštovou poukážkou na     
     adresu poslanca obecného zastupiteľstva v Zubrohlave.
c) Podkladom pre výplatu odmeny podľa Článku 3 bod 1 písmeno a-f sú:
     - prezenčné listiny obecného zastupiteľstva,
     - prezenčné listiny komisií obecného zastupiteľstva overené predsedom komisie.

2. Poslanec OZ sa môže svojej odmeny vzdať. Uvedenú skutočnosť vykoná písomne  k rukám starostu obce do 30.11. daného kalendárneho roka. V oznámení uvedie v prospech koho sa vzdáva odmeny.
 
Čl. 5
Záverečné ustanovenia
 
1. Zásady odmeňovania poslancov Obecného zastupiteľstva v Zubrohlave ako aj ich zmeny a doplnky schvaľuje obecné zastupiteľstvo.

2. Zásady odmeňovania poslancov Obecného zastupiteľstva v Zubrohlave boli schválené Uznesením Obecného zastupiteľstva č. 10/2011 v Zubrohlave dňa 13.12.2011.

3. Zásady nadobúdajú účinnosť dňom ich schválenia obecným zastupiteľstvom.

V Zubrohlave, dňa 13.12.2011
Vyvesené: 13.12.2011
Vzory tlačív:
Záznam z prejednania žiadosti/sťažnosti - zasadania komisie OZ /*	
Dátum konania:	Miesto konania:	Čas:	
Zúčastnené osoby:

	
	
*/ nehodiace sa vyčiarknite
Podpisy:

................................................................                        ..............................................................
Záznam činnosti vykonaných vo funkcii: ..........................................................
Dátum	Druh činnosti	Spolupracujúce osoby	

			

			

			

			

			

			

Berie na vedomie: .................................................. starosta obce

 V ...................................... dňa ......................